पाएं अपने शहर की ताज़ा ख़बरें और फ्री ई-पेपरडाउनलोड करें
भारत ने जनवरी से अप्रैल तक बड़े पैमाने पर दुनिया को कोरोना टीके दिए, इसका प्रतिफल उसे मिल रहा है। कोरोना की दूसरी लहर का सामना कर रहे भारत को 40 से अधिक देशों ने ऑक्सीजन से लेकर रेमडेसिविर तक की मदद दी है।
हालांकि, भारत ने अब तक 95 देशों को 6 करोड़ से अधिक टीके दिए हैं, इसके अनुपात में देश को मिली मेडिकल सहायता अभी उतनी नहीं जितनी होनी चाहिए। लेकिन कूटनीतिज्ञ मानते हैं कि इस डिप्लोमेसी से भारत ने साॅफ्टपाॅवर हासिल करने में जो सफलता हासिल की है, उसे डाॅलर के बदले डाॅलर से नहीं तौल सकते।
देश में विदेश से जो उपकरण आए हैं, कई कारणों से उनका फायदा तुरंत नहीं मिल पा रहा। मसलन, अमेरिकी उपकरण 110 वोल्ट की बिजली पर काम करते हैं, जबकि भारत में 220 वोल्ट की बिजली आपूर्ति होती है। इसलिए अमेरिका से आए उपकरण तुरंत इस्तेमाल नहीं हो सकते थे। ऐसी अलग-अलग समस्याएं अन्य देशों से आई मदद के साथ है, भारतीय इंजीरियर इनके बीच तालमेल बैठाने में जुटे हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn